b'\n_START_ARTICLE_\nCopernic\xc3\xa0\n_START_SECTION_\nDefinici\xc3\xb3\n_START_PARAGRAPH_\nLa base del per\xc3\xadode Copernic\xc3\xa0 es defineix basant-se en el coneixement que els materials acabats d\'aflorar a la superf\xc3\xadcie lunar solen ser "brillants" i que s\'enfosqueixen amb el pas del temps com a resultat de l\'erosi\xc3\xb3 espacial. Originalment, aquest per\xc3\xadode es definia com el temps en qu\xc3\xa8 els cr\xc3\xa0ters d\'impacte perderen llurs rageres brillants. Tanmateix, aquesta definici\xc3\xb3 ha estat recentment debatuda, ja que algunes rageres s\xc3\xb3n brillants per la seva composici\xc3\xb3 i no per l\'erosi\xc3\xb3 espacial que han sofert. En particular, si les ejeccions d\'un cr\xc3\xa0ter format als altiplans queden dipositades en una mar d\'albedo redu\xc3\xaft, continuaran sent brillants fins i tot despr\xc3\xa9s de ser erosionades.\n_START_SECTION_\nRelaci\xc3\xb3 amb l\'escala geol\xc3\xb2gica terrestre\n_START_PARAGRAPH_\nEl seu equivalent a la Terra s\xc3\xb3n el Neoproterozoic i la totalitat del Fanerozoic. Aix\xc3\xad doncs, mentre la vida comen\xc3\xa7ava a la Terra, l\'activitat geol\xc3\xb2gica lunar s\'acab\xc3\xa0.'